text: Kylling med naturlig cider er meget let af lave og giver en gylden kylling med sprødt skind og en behagelig og lækker sovs.
  Tilberedning.
  For at komme i gang med at lave kylling stegt med naturlig cider forvarmes ovnen til 180ºC.
  I mellemtiden skrælles kartoflerne, og de skæres i småstykker. Derefter gives de en smule salt, og man anbringer dem i bunden af et ildfast fad, som kyllingestykkerne skal steges i.
  Ved siden af vasker og tørrer man kyllingeoverlårene. Desuden renser man dem for eventuelle rester af fjer, som kan sidde på dem. Kyllingestykkerne krydres med salt og peber, og de anbringes oven på kartoffelbunden. Kyllingestykkerne stænkes med olie, og man lægger rosmarin- og timiankvistene ovenpå dem. Lige før de skal i ovnen, overhælder man kyllingestykkerne med halvdelen af cideren (den anden halvdel gemmes til senere).
  Man sætter fadet med kyllingestykkerne ind i ovnen og lader dem stege i en time til fem kvarter, afhængigt af lårenes størrelse og ovnens ydeevne. Med en suppeske overøser man kyllingestykkerne ca. hvert kvarter med den saft, som drypper ned på bunden af fadet. Når halvdelen af stegetiden er gået, tilføjes den sidste halvdel af cideren, som man har gemt. De færdige og gyldne kyllingestykker flyttes til et andet fad sammen med kartoflerne. Dette fad holdes tildækket, sådan at retten ikke mister varme. Derefter øser man den saft, som har samlet sig i stegefadet, over i en kasserolle. Her bringes sovsen i kog, den smages til med salt og hældes den straks over i en sovsekande.
  Serveringsforslag.
  Kyllingestykkerne serveres med kartofler og sovs hver for sig.